**Отчет за дейността на читалището за 2020г.**

Уважаеми дами и господа,

 Членове на читалище „Светлина” с.Хотница , добре дошли на поредното отчетно събрание на нашето читалище.

 „Култура-това е онова, което остава, когато всичко е забравено”

 Читалището е дом, в който се реализират мечти, а по-възрастните хора-самодейци,чието сърце всеки ден диктува нещо ново по-интересно, но забравено с въздишка и трепет признават,че тук в читалището сбъдват мечтите си.

 Основната нормативна база по която работи и тази година читалището е Закона за Народните Читалища, обнародван в Държавен вестник брой 89/22.10.1996г. и постъпилите допълнения. Според чл.2,ал.1 от Закона- „Народните читалища са традиционни, самоуправляващи се български културно-просветни сдружения в населените места, които изпълняват и държавни културно-просветни задачи”

 През изтеклия период читалището е работило по предварително изготвен план, но поради създадената епидемиологична обстановка не можаха да се осъществят по-голямата част от мероприятията.

 Библиотечно дело.В читалището съществува макар и малка библиотека.В библиотеката няма старопечатни издания, няма и архивни единици. Няма наличие на Интернет връзка в библиотеката и читалището.През 2020г. няма спечелени проекти на библиотеката, но е дарена нова литература в размер на 125 тома-дарение от Жулиета Василева и Румен Ангелов. Всички ново-постъпили книги са инвентаризирани.Библиотеката е разделена на два отдела за възрастни и за деца.За отбелязване е намаления брой на читателите.Освен учениците, които посещават библиотеката за вземане на задължителна за четене литература,редовни читатели са: Катина Христова, ,Мария Върбанова,Димитър Климентов,Райчо Грънчаров,Дочка Антонова и др.Читалищното настоятелство призовава всички, които смятат, че могат да направят дарение от книги да ги донесат в

библиотеката,като за целта ще получат дарителски адрес, за да се обогати фонда на библиотеката.

**Културно-масова работа.**

Дейността на читалището в този раздел е най-богата.Ето самите прояви:

06.01-Богоявление-честване на Водопада

21.01.- Честване на Бабин ден

01.02.- Празнуване на Трифон Зарезан с активното участие на Кметството.

12.02. – Изработване на валентинки.

20.02. – Изработване на мартеници.

3.03. – Празнуване на Националния празник с участието на самодейните групи от селото и деца от Центъра за работа с деца и младежи - Хотница

08.03.- Празнуване на международния ден на жената.

Поради създадената карантина COVID 19 се промени и културният календар на читалището. Съобразно мерките за безопасност се отбеляза 194-годишнината на църквата „ Света Ирина“ 05.05.2020г

24.05.-Поднасяне на цветя и книги по домовете на учителите.

01.06- Съвместна проява с ЦРДМ по повод Деня на детето –почерпка

02.06-Ден на Ботев - поднасяне на цветя.

24.06. – Еньовден – Изготвяне на Еньовски венец от децата и младежите при ЦРДМ с.Хотница и ГАФ.

01.07. до 14.07. – За семинар на алтернативен театър на сетивата – София

06.09.- поднасяне на цветя пред паметните плочи

22.09. – поднасяне на цветя пред паметните плочи.

01.10 –Празнична приветствие по повод Международния ден на възрастните хора по РТВ

24.10. участие на групата на празника на Плодородието на Самоводска чаршия.

01.11.- Отбелязване Деня на будителите

**Музейно дело.**

През 2020г. читалищната музейна сбирка е посетена от българи, англичани.

**Сграден фонд.**

Сградата на читалището е предоставена за безвъзмездно ползване за срок от 10 години с решение №400/08.03.2001г. и е частна общинска собственост. Общата площ е 539 кв.м. Състоянието на сградния фонд не е добро.РЗИ-гр.В.Търново затвори големия салон и даде предписание да се извърши ремонт на тавана и стените в срок до 21.09.2021г. Във връзка с това предписание ф-ма „РАВЕТИ“ изготви количествено стойностна сметка с която е запознат кмета на община В.Търново. Сцената, гримьорните, фоайето, и комините се нуждаят от ремонт.

През 2020г. трябваше да се отбележи 125 годишнина на читалището, но поради епидемиологичната обстановка, същият бе отменен.

Читалището разполага с една щатна бройка със средна месечна заплата 610 лв.Призовавам всички присъстващи да дадат доброволния си труд за подпомагане на читалището.

С разнообразната си дейност, с грамотите и отличията в страната, читалището се е вписало трайно и завинаги в културния живот на общината.Екипът му има смел и креативен подход.Разпознава се сред читалищната общност, като читалище с успешни модели и практики.Читалищното ръководство може да се гордее, защото читалище „Светлина 1895” е едно от водещите в община Велико Търново и областта.

От него струи български дух, а в това в тези трудни години е равно на героизъм.

Желая на всички здраве и нови творчески успехи през 2021г.

**Списъчен състав на читалищното настоятелство и проверителната комисия при**

**НЧ” Светлина 1895” с.Хотница**

**Читалищно настоятелство:**

1.Десислав Янчев Йорданов – председател

2.Наташа Викторова Пенова – секретар

3.Ивелина Венциславова Димкова –член

4.Петинка Петрова Колева – член

5.Гинка Цветкова Димитрова - член

**Проверителна комисия:**

1.Дочка Генчева Антонова – председател

2.Пенка Христова Тонкина –член

3.Иванка Иванова Александрова - член